钦定古今图书集成/明伦汇编/闺媛典/第312卷 > 皇清四十五 > 王同钦妻周氏
## 钦定古今图书集成/明伦汇编/闺媛典/第312卷 > 皇清四十五 > 王同钦妻周氏

按《苏州府志》：“周氏，昆山人。本姓朱，父室璠育于外王父御史周元𬀩家，遂蒙其姓。年十八，适光州知州王复曾孙同钦。五载而夫殁。家贫无子，瘠出数亩，老屋数椽，织纴组𬘓以养翁姑。翁病殁，田屋悉售，迎姑养于母家。寒夜，姑拥炉卧，失火焚其居，周奋身抱姑出，体发皆焦，即其地结茅，与姑同卧起终身始承翁命” ，抚幼叔，叔夭，乃抚从子为嗣。康熙二十三年，有司上其事，奉

旨建坊旌表。周泣曰：“吾故无家，何门可高！其已之里！”

党以为

《国典》不可已。且周实为朱恭靖五世孙，女因树绰楔。

于恭靖祠旁